NI PÅ TØPP PÅ TØRPO 2015
Etter 15 år med veldig bra oppslutning, prøver me oss med eit liknande opplegg også i år. I fjor var det totalt 181deltakarar, eit snitt på 20 per tur. Dette er me veldig godt fornøgde med. Målet er å koma ut i frisk luft, koma i form på tur - i lag med andre. Eit anna vesentleg mål er å bli kjent med kvarandre, med bygda og med toppane rundt. Dei fleste turane kan alle vera med på, me tek den tida me treng! Dersom det ikkje høver for alle å ta turen den aktuelle dagen, heng det klyppetenger på treskilt på alle turane. Turane skal merkast i god tid. Deltakarkort får de kjøpt på Joker-butikken på Torpo frå 22. april. Du kan også få kjøpt kort hjå turansvarleg på turane. Kortet kan brukast som familiekort og kostar berre 60 kroner. Deltakarkort kan leverast på Joker-butikken Torpo seinast 15. september, eller på siste turen. Det blir felles rasteplassar på alle turane. Idrettslaget tek ikkje ansvaret for den enkelte si sikkerheit på turane. Poeng: Også i år blir det bøker å skrive seg inn i. Desse finn du på Økslenuten, Rikansrudkamben og på Bjørøynatten *). For vaksne gjer berre fyrste innskriving poeng (2 poeng), for barn og ungdom (under 16 år) gir kor innskriving 1 poeng. Også i år kan du oppnå vervepoeng, alle som får med seg nye turdeltakarar får poeng: 1 poeng for kvar deltakar (vaksne, barn eller ungdom). Regel: Dei nye må ikkje ha vore med på tur dei siste 3 åra, og dei må vera med på minst 3 turar. Pass på og informer turansvarleg ved turstart, slik at dei blir registrerte. Håpar mange legg seg i selane og får med mange nye turdeltakarar!
Premiering: Premiering skjer på grunnlag av poeng, flest poeng finast premie. Vandrepremie for vaksne (vandrestav laga av Anfinn Evjen). Ellers er det 2 klassar, over og under 16 år. Me har og mange fine premiar sponsa av ”Hytta Vår”, også gavekort frå Ål Kommune til arrangement i Kulturhuset. Utdeling av premiar skjer på turavslutninga på Klubbhuset 15. september.
*) Bjørøynatten: Du tek gamlevegen til Ridalen under jernbanen, opp bakkane der du finn postkassa bak masta.
Har du spørsmål så kontakt ein av oss i nemnda:
Sissel Hansen 9112 9478
Per-Egil Kolsrud 9174 5463
Hans Petter Evensen 4800 8253
Ole Karterud 9777 2774
Kjetil Lappegård 9524 0544
Heidi Sire 9155 8198
Trine Haug 4545 3901
Geir Tretterud 4029 3638

Me ynskjer små og store velkommen og håpar på mange fine turar i lag!
